CONTRACT DE PRESTĂRI SERVICII

    1. Preambul

In temeiul Legii nr. 98/2016 privind achizițiile publice și a H.G.R 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publica/acordului- cadru din legea 98/2016 privind achizițiile publice, s-a încheiat prezentul contract de prestare servicii,
          Având în vedere Codul de angajament AAB3ND9H9MP prin care s-au rezervat credite de angajament, informații ce se regăsesc în Documentul de fundamentare, înregistrat sub nr. 33761/11.08.2026.
    Între
    
Unitatea Administrativ – Teritorială JUDEŢUL VASLUI, adresa sediului: Consiliul Județean Vaslui,  municipiul Vaslui, str. Ştefan cel Mare, nr. 79, cod poștal 730168, județul Vaslui, Romania, telefon 0235/361089, cod fiscal 3394171, reprezentat prin domnul Trifan Ciprian - Ionuț – Președinte al Consiliului Județean, în calitate de achizitor, pe de o parte,
    Și

……………………………………….. adresa sediului : str. ……………………., municipiul ……………………., județul , telefon, e-mail:, număr de înmatriculare, cod fiscal, cont trezorerie, deschis la  Trezoreria ……, reprezentată prin domnul….,  în calitate de prestator, pe de altă parte.

    2. Definiții 
    2.1. - In prezentul contract următorii termeni vor fi interpretați astfel:

    a. contract - prezentul contract si toate anexele sale;

    b. achizitor și prestator - părțile contractante, așa cum sunt acestea numite în prezentul contract;

    c. documentație de atribuire- documentația ce cuprinde toate informațiile legate de obiectul acestui contract de achiziție publică și de procedura de atribuire a acestuia, inclusiv caietul de sarcini;

    d. ofertă – actul juridic prin care opertatorul economic își manifestă voința de a se angaja din punct de vedere juridic în acest contract de achiziție publică; oferta cuprinde propunerea financiară și propunerea tehnică;
    d. prețul contractului - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;

    e. operator economic – oricare prestator de servicii persoana fizică/juridică, de drept public sau privat, ori grup de astfel de persoane cu activitate în domeniu, care oferă în mod licit pe piață servicii;

    f. propunere financiară- parte a ofertei ce cuprinde informațiile cu privire la preț, tarif, alte condiții financiare și comerciale corespunzătoare satisfaerii cerințelor solicitate prin documentația de atribuire;
    g. propunere tehnică- parte a ofertei elaborată pe baza cerințelor din caietului de sarcini cuprins în documentația de atribuire;

    h. specificații tehnice –descrierea serviciilor ce trebuie prestate sub contract, și orice modificări sau adăugiri ale acestora în conformitate cu prevederile Contractului;

    i. servicii - activitățile a căror prestare face obiectul contractului;

    j. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustiva, ci enunțiativă. Nu este considerat forța majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din parți;

    k. zi - zi calendaristică;

    l. an - 365 de zile;

    3. Interpretare

    3.1. - In prezentul contract, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezintă zile calendaristice dacă nu se specifica în mod diferit.

Clauze obligatorii

    4. Obiectul principal al contractului

    4.1 – Prestatorul se obligă să presteze „Servicii de adăpostire și îngrijire pentru animalele ce fac obiectul ordinului de plasare în adăpost, de pe aria administrativ-teritorială a județului Vaslui”, conform prevederilor caietului de sarcini și a ofertei prezentate, în perioada convenită și în conformitate cu prevederile legale și cu obligațiile asumate prin prezentul contract, inclusiv anexele acestuia. 
    4.2.- Prestatorul se obligă să presteze serviciile în perioada/perioadele convenite și în conformitate cu obligațiile asumate prin prezentul contract. 
    4.3 - Achizitorul se obligă să plătească prețul convenit în prezentul contract pentru serviciile prestate și recepționate, în condițiile și prin modalitățile de plată stabilite prin prezentul contract. 

    4.3. – Plățile se vor efectua numai în baza facturilor emise de către prestator.
    5. Prețul contractului

    5.1. Prețul  convenit pentru îndeplinirea contractului, respectiv prețul serviciilor prestate, plătibil prestatorului de către achizitor, conform ofertei financiare, este ....………. lei, la care se adaugă TVA, în valoare de ………. Lei.
    5.2. - Prețul unitar al contractului se compune din următoarele tarife:

a) ………………… lei ; 

b) ………………… lei .
    5.3. -  Plățile se vor face în lei, pe bază de facturi, cu ordine de plată, după prestarea și recepția serviciilor, în conformitate cu prevederile prezentului contract.
    5.4 – Pentru îndeplinirea prezentului contract nu se acordă avans prestatorului.
    6. Durata contractului

    6.1. Contractul de servicii se va derula pe o perioadă de 12 luni de la data semnării contractului, cu posibilitate de prelungire conform caluzelor contractului.
    6.2. – Prezentul contract încetează să producă efecte la data îndeplinirii, de către ambele părţi contractante a obligaţiilor ce le revin conform contractului.
    7. Executarea contractului

    7.1. - Executarea contractului începe după semnarea contractului de ambele părți.

    8. Documentele contractului
    8.1. - Documentele contractului sunt:

a) caietul de sarcini inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare; 

b) oferta, respectiv propunerea tehnică și propunerea financiară inclusiv clarificările din perioada de evaluare; 

c) acte adiționale, dacă există;

d) angajament/angajamente tert/terti sustinator/sustinatori impreuna cu anexele acestora; (daca este cazul)
e)contractele cu subcontractanţii, (dacă este cazul)

f) acordul de asociere, (dacă este cazul)

g) centralizatorul de preturi.

   8.2. - Documentele contractului constituie anexe – părţi integrante a prezentului contract.

   8.3. - Orice contradicţie ivită între documentele contractului se va rezolva prin aplicarea ordinei de prioritate stabilită la art. 8.1. In cazul in care, pe parcursul indeplinirii contractului, se constata faptul ca anumite elemente sunt inferioare sau nu corespund cerintelor prevazute in caietul de sarcini, prevalează prevederile caietului de sarcini.

    9. Obligațiile principale ale prestatorului
    9.1. Prestatorul are următoarele resposabilități:
a) să dispună de personal suficient, care este instruit astfel încât să deţină aptitudinile şi capacităţile adecvate asigurării activităţii de preluare a animalelor care fac obiectul ordinului de plasare în adăpost, precum şi cunoștințele necesare îngrijirii speciilor de animale care urmează a fi plasate în adăpost; 

b) să asigure adăpostirea și îngrijirea animalelor aflate într-o stare de pericol și pentru care există ordin de plasare în adăpost, pe o perioadă de minim 75 de zile; 

c) să asigure activitatea medicală sanitar-veterinară: asistenţă veterinară de urgenţă, inclusiv intervenţia chirurgicală, deparazitarea, vaccinarea şi controlul bolilor animalelor colectate de pe aria administrativ teritorială a județului Bacău; 

d) să dețină (în proprietate, prin închiriere, comodat, etc.) spații pentru cazarea speciilor de animale specificate în contractul ce se va semna între părți. Spațiile trebuie să fi autorizate din punct de vedere sanitar-veterinar. Pentru îndeplinirea obligațiilor contractuale, prestatorul poate utiliza mai multe spații, distincte, în funcție de categoria de animale pe care le adăpostește. 

e) să participe în cadrul acţiunilor de adopție sau valorificare a animalelor ce nu au fost revendicate de stăpânii lor la trecerea perioadei de adăpostire de 45 de zile, după curgerea celor 30 de zile după care animalul poate fi considerat abandonat. 

f) să informeze în scris de îndată reprezentanții Consiliului Județean cu privire la decesul animalelor (precum si motivul decesului, data , ora, etc.) pentru care s-a emis ordin de plasare în adăpost; 

g) să întreprindă toate demersurile necesare pentru salvarea animalului ce face obiectul ordinului de plasare în adăpost, cu excepția cazului în care, în urma verificărilor medicului veterinar, acesta constată că animalul suferă de boli incurabile sau are leziuni ce nu se pot trata sau care sunt incompatibile cu viața; 

h) să presteze serviciile prevăzute în contract cu profesionalismul şi promptitudinea cuvenite angajamentului asumat; 

9.2. – Prestatorul poarta intreaga raspundere in cazul producerii accidentelor de munca, evenimentelor si incidentelor periculoase, imbolnavirilor profesionale generate sau produse de echipamentele tehnice (utilaje, instalatii etc) si de munca, procedeelor tehnologice utilizate, sau de catre lucratorii sai si cei apartinand societatilor care desfasoara activitati impreuna cu prestatorul (asociati, subcontactori etc), in conformitate cu prevederile Legii nr. 319/2006 a securităţii şi sănătăţii în muncă si Hotărârii nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, precum si orice modificare legislativa aparuta pe timpul desfasurarii contractelor.

9.3. Conflictul de interese

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a Contractului de Servicii. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Autorității Contractante, în termen de 3 zile de la apariţia acestuia. 

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, Achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a Contractantului de Servicii, în condiţiile prevăzute la art. 11.3 din prezentul contract.
(4) Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv.
         9.4. Prestatorul se obligă să presteze serviciile pe durata prevăzută la art.6, în termenele precizate în caietul de sarcini.
        9.5. - Prestatorul se obliga sa despăgubească achizitorul împotriva oricăror:
i. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalatiile sau utilajele folosite pentru sau în legatura cu serviciile achizitionate; si

ii. daune-interese, costuri, taxe si cheltuieli de orice natura, aferente, cu exceptia situatiei în care o astfel de încalcare rezulta din respectarea caietului de sarcini întocmit de catre achizitor.

 
9.6.- Prestatorul rămâne răspunzător pentru orice încălcare a obligaţiilor sale contractuale şi după încetarea contractului, pentru perioada prevăzută în acest sens de legislaţia românească aplicabilă.
9.7.- In cazul in care contractantul este o asociere, fiecare membru al asocierii prin prezenta agreează ca va fi răspunzător în mod solidar față de achizitor pentru orice obligație stipulată în prezentul contract precum si pentru luarea oricărei acțiuni sau oricăror inacțiuni, inclusiv pentru orice daune, pierderi sau costuri. 

     10. Obligațiile principale ale achizitorului
     10.1. - Achizitorul se obligă să plătească prețul convenit în prezentul contract pentru serviciile prestate în conformitate cu prevederile normativelor în vigoare.
    10.2.  - Să verifice, să aprobe și să recepționeze serviciile prestate. 

    10.3. - Achizitorul are obligația de a efectua plata către prestator în termen de 30 zile de la data primirii facturii pentru serviciile prestate, în baza proceselor verbale de recepție a serviciilor și a documentelor anexate, conform prevederilor prezentului contract și ale anexelor acestuia. 
    10.4. - Daca achizitorul nu onorează facturile în termen de 14 zile de la expirarea perioadei prevăzute în contract, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp.
    11. Sancțiuni pentru neîndeplinirea culpabila a obligațiilor
    11.1. – În cazul în care, din vina sa exclusivă, prestatorul nu reușește să-ți îndeplinească obligațiile asumate, atunci achizitorul are dreptul de a deduce din prețul contractului, ca penalități, o sumă echivalentă cu 0,04 % din prețul contractului pentru fiecare zi de întârziere pentru partea de contract neîndeplinită, până la îndeplinirea efectivă a obligațiilor.
    11.2. - In cazul în care achizitorul nu își onorează facturile în termen de 30 de zile de la data emiterii facturii, atunci acestuia îi revine obligația de a plăti, ca penalități, o sumă echivalentă cu 0,04% din plata neefectuată pentru fiecare zi de întârziere, până la îndeplinirea efectivă a obligațiilor.

    11.3. - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară, precum si dreptul de a pretinde plata de daune interese. Prezentul pact comisoriu îşi produce efectele de la data scadenţei obligaţiilor neefectuate. 

    11.4. - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea falimentului împotriva acestuia în condiţiile Legii nr. 85/2014 privind procedurile de prevenire a insolventei si de insolventa, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

    11.5. – Părțile declară în mod expres că acceptă clauzele indicate la 11.3 si 11.4.

    11.6. - In cazul in care contractantul a invocat susținerea unui/unor terț/terți susținători privind îndeplinirea criteriilor referitoare la situația financiară și/sau criteriilor privind capacitatea tehnică și profesională, contractantul și terțul/terții susținător/susținători răspund  în mod solidar pentru executarea contractului. Răspunderea solidară a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.

   11.7 – In cazul în care contractantul întâmpină dificultăți pe parcursul executării contractului, iar susținerea acordată de unul sau mai mulți terți vizează îndeplinirea criteriilor referitoare la capacitatea economică și financiară și/sau capacitatea tehnică și profesională, terțul este obligat în baza actului juridic încheiat (angajamentul ferm) sa substituie contractantul pentru a duce la îndeplinire acea parte a contractului ce face obiectul angajamentului ferm.

    11.8 – Achizitorul are dreptul sa urmărească orice pretenție la daune pe care contractantul ar putea să le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice

    12. Garantia de buna executie a contractului

   12.1 (1) Prestatorul se obliga sa constituie garantia de buna executie a contractului, în cuantum de 5% ( ____________) din pretul contractului, fără TVA, în termen de 5 zile lucratoare de la semnarea contractului de catre ambele parti și anterior emiterii de catre Achizitor a Notei de comandă. 

 (2) Garanția de bună execuție a contractului se va constitui astfel:

a)virament bancar;

b)instrumente de garantare emise în condiţiile legii astfel:


(i)scrisori de garanţie emise de instituţii de credit bancare din România sau din alt stat;


(ii)scrisori de garanţie emise de instituţii financiare nebancare din România sau din alt 
stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;


(iii)asigurări de garanţii emise:


- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;


- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)depunerea la casierie a unor sume în numerar dacă valoarea este mai mică de 5.000 lei;

d)reţineri succesive din sumele datorate pentru facturi parţiale, în cazul garanţiei de bună execuţie;

e)combinarea a două sau mai multe dintre modalităţile de constituire prevăzute la lit. a)-c).


În cazul constituirii garanției de bună execuție prin rețineri succesibve, prestatorul are obligaţia de a deschide un cont la dispoziţia achizitorului la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către contractant în contul de disponibil astfel nu trebuie să fie mai mică de 0,5% din preţul contractului de achiziţie publică, fără TVA.


Pe parcursul îndeplinirii contractului de achiziţie publică, achizitorul urmează să alimenteze contul de disponibil prin reţineri succesive din sumele datorate şi cuvenite prestatorului până la concurenţa sumei stabilite drept garanţie de bună execuţie în contractul de achiziţie publică şi va înştiinţa prestatorul despre vărsământul efectuat, precum şi despre destinaţia lui.


Din contul de disponibil deschis la Trezoreria Statului pe numele prestatorului pot fi dispuse plăţi atât de către prestator, cu avizul scris al achizitorului care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a achizitorului, în favoarea căreia este constituită garanţia de bună execuţie. Contul de disponibil prevăzut mai sus este purtător de dobândă în favoarea prestatorului.

Nota. Modalitatea de constituire a garantiei de buna executie se va stabili de comun acord anterior semnarii contractului.

(3) Garanţia constituită conform prevederilor alin. (1) devine anexă la contract.

(4) Prestatorul se obligă să-l numească ca împuternicit pe achizitor, asigurându-i accesul necondiționat la contul constituit conform alin.(1), în condițiile prezentului contract.

(5) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului. Garantia de buna execuție este distinctă de garanția tehnică a produselor.

(6) Garantia astfel constituita este destinata acoperirii eventualelor prejudicii suferite de Beneficiar in executarea prezentului Contract de Servicii sau in cazul rezilierii contractului din motive imputabile Prestatorului, precum si in cazul prejudiciilor produse din vina Prestatorului in executarea Serviciilor prevazute in contract ori in alte situatii prevazute de lege. In cazul in care prejudiciul produs Achizitorului este mai mare decat cuantumul Garantiei de buna executie, Prestatorul este obligat sa despagubeasca Achizitorul integral si intocmai.

(7) Perioada de valabilitate a garanției de bună execuție trebuie să acopere perioada de valabilitate a contractului de servicii.

12.2. – În situația în care părțile convin prelungirea duratei contractului pentru orice motiv (inclusiv forța majoră) prestatorul are obligația de a prelungi valabilitatea garanției de bună execuție în maxim 5 zile lucrătoare de la data intrării în vigoare a actului adițional. Garanţia de bună execuţie ce se va prelungi va fi valabilă de la data expirării celei iniţiale pe perioada de prelungire a termenului de executie pînă la semnarea procesului-verbal de recepţie la terminarea serviciilor.

12.3. - În cazul în care prestatorul nu constituie garanţia de bună execuţie în termen de 5 zile lucrătoare de la data semnării contractului de către ambele parţi contractante, autoritatea contractantă are dreptul să rezilieze prezentul contract, de plin drept, fără nicio altă formalitate prealabilă de punere în întârziere, fără necesitatea unei alte formalităţi şi fără intervenţia vreunei autorităţi sau instanţe de judecată.

12.4. – Achizitorul are dreptul de a emite pretenții asupra garanției de bună execuție în limita prejudiciului creat, dacă prestatorul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție achizitorul are obligația de a notifica acest lucru prestatorului precizând totodată obligațiile care nu au fost respectate.

12.5. - În situația în care pe perioada derulării Contractului de Servicii este executată Garanția de bună execuție parțial sau în întregime, Prestatorul are obligația ca în termen de maximum 5 zile de la data executării acesteia să reîntregească valoarea sa.

12.6. – Achizitorul se obligă să restituie garanția de bună execuție în cel mult 14 zile de la data îndeplinirii de către prestator a obligațiilor asumate prin prezentul contract, dacă nu a ridicat până la acea dată pretenții asupra ei.  

    13. Alte responsabilități ale prestatorului

    13.1-(1) Prestatorul este pe deplin responsabil pentru execuția serviciilor și este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

   14. Alte responsabilități ale achizitorului

    14.1. - Achizitorul se obliga să pună la dispoziția prestatorului orice facilități și/sau informații pe care acesta le-a cerut si pe care le consideră necesare îndeplinirii contractului.

    15. Recepție si verificări

    15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini.

    15.2. - Verificările vor fi efectuate în conformitate cu prevederile din prezentul contract și cu cerințele din  caietul de sarcini. Achizitorul are obligația de a notifica prestatorului identitatea reprezentanților săi împuterniciți pentru acest scop.

    16. Începere, finalizare, întârzieri, sistare

    16.1. - (1) Prestatorul are obligația de a începe prestarea serviciilor în timpul cel mai scurt posibil.

        (2) In cazul în care prestatorul suferă întârzieri și/sau suporta costuri suplimentare, datorate în exclusivitate achizitorului, părțile vor stabili de comun acord:

       a) prelungirea perioadei de prestare a serviciului; și

       b) totalul cheltuielilor aferente, daca este cazul, care se vor adăuga la prețul contractului.

    16.2. - (1) Serviciile prestate în baza contractului sau, daca este cazul, oricare faza a acestora prevăzută a fi terminata într-o perioada stabilita trebuie finalizate în termenul convenit de parți, termen care se calculează de la data începerii prestării serviciilor.

    (2) In cazul în care:

       a) orice motive de întârziere, ce nu se datorează prestatorului; sau

       b) alte circumstanțe neobișnuite, susceptibile de a surveni altfel decât prin încălcarea contractului de către prestator, îndreptățesc prestatorul de a solicita prelungirea perioadei de prestare a serviciilor sau a oricărei faze a acestora, atunci părțile vor revizui, de comun acord, perioada de prestare și vor semna un act adițional.

    16.3. - Dacă pe parcursul îndeplinirii contractului prestatorul nu respectă termenul de prestare, acesta are obligația de a notifica acest lucru, în timp util, achizitorului.

    16.4. - In afara cazului în care achizitorul este de acord cu o prelungire a duratei, orice întârziere în îndeplinirea contractului da dreptul achizitorului de a solicita penalitati prestatorului.

         17. Ajustarea prețului contractului

    17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiara, anexa la contract.

    17.2. -   Prețul contractului este ferm în lei și nu se ajustează până la finalizarea acestuia.

    17.3 – Prețul contractului poate fi ajustat, în condițiile art. 221 din Legea nr. 98/2016 privind achizițiile publice, numai în cazul în care au loc modificări legislative  sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflecta în creșterea/diminuarea costurilor pe baza cărora s-a fundamentat prețul contractului.
    18. Amendamente

    18.1.- Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora si care nu au putut fi prevăzute la data încheierii contractului.

   18.2.- Modificarea nu va privi acele clauze a căror modificare ar conduce la crearea unui avantaj în comparație cu ceilalți ofertanți.

    18.3.- Modificarea contractului se va putea efectua în condițiile prevăzute la art. 221 din legea nr. 98/2016 privind achizițiile publice.
   19. Încetarea contractului

   19.1.- Prezentul contract încetează, în condițiile legii, prin executarea, de către ambele părţi, a tuturor obligaţiilor ce le revin conform contractului, prin acordul parților sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

   19.2. – Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:


a) Prestatorul nu își îndeplinește obligațiile în conformitate cu termenele asumate prin prezentul Contract;

b) Prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat. 
c) Prestatorul cesionează Contractul de servicii sau subcontractează fără a avea acordul scris al Achizitorului;

d)Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel naţional;

e) Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adiţional la prezentul Contract;

h) Apariţia oricărei alte incapacităţi legale care să împiedice executarea Contractului de servicii;

i) Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să îşi îndeplinească angajamentele;
j) împotriva Prestatorului a fost pronunțată o hotărâre având autoritate de lucru judecat cu privire la frauda, corupție, implicarea într-o organizație criminala sau orice alta activitate ilegala în dauna intereselor financiare ale CE; 

k) valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;

l) apariția oricărei alte incapacități legale care sa împiedice executarea Contractului;
     19.3. - Oricare dintre părţi încalcă prevederile Contractului de servicii prin neîndeplinirea  unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de servicii.

     19.4 - Despăgubirile pot fi:

a) Despăgubiri Generale; si/sau

b) Penalităţi contractuale.

     19.5. - Dacă achizitorul reziliază contractul de servicii, are dreptul la daune-interese și va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit.

    19.6. - În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului.

    19.7. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.
    19.8. - Suspendarea Contractului de servicii
a) În cazul în care executarea Contractului de servicii este viciată de erori substanţiale, nereguli sau de fraudă, Achizitorul va suspenda executarea Contractului de servicii.
b) În cazul în care erorile substanţiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.
    19.9. - Încetarea Contractului de servicii din iniţiativa Prestatorului
(1) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îşi îndeplineşte obligaţia de plată către Prestator a sumelor datorate acestuia, după expirarea termenului limită prevăzut in prezentul contract.

b) nu îşi îndeplineşte una sau mai multe din obligaţiile sale, cu privire la care a fost  notificat în mod repetat; 

c) suspendă prestarea serviciilor pentru mai mult de 90 zile pentru motive nespecificate în Contractul de servicii, sau independente de culpa Prestatorului;

(2) Rezilierea nu va afecta niciun alt drept al Achizitorului sau al Prestatorului dobândit în temeiul Contractului de servicii.

    19.10. – Părțile declara în mod expres ca accepta clauzele indicate la  19.3.
    19.11. -  Achizitorul are dreptul de a denunța unilateral contractul în cazul apariției unei situații pentru care se aplica prevederile art. 222 din Legea  nr. 98/2016 privind achizițiile publice.

     19.12. – (1) Achizitorul îşi rezervă dreptul de a denunţa unilateral contractul  în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

a) – la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

b) – la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

c) – la sistarea, sau după caz, rezilierea contractului de finanţare a proiectului în cadrul căruia se realizează prezentul contract.

        
(2) – În cazurile prevăzute la alin. (1), Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

     19.13. -  Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una din următoarele situații:


a) prestatorul se afla, la momentul atribuirii contractului, in una din situațiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizițiile publice;


b) contractul nu ar fi trebuit atribuit prestatorului, având în vedere o încălcare grava a obligațiilor care rezultă din legislația europeana relevanta și care a fost constatată printr-o decizie a Curții de Justiție a Uniunii Europene.

    20. Subcontractanți

    20.1. - Prestatorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

    20.2. - (1) Prestatorul are obligația de a prezenta la încheierea contractului toate contractele încheiate cu subcontractanții desemnați.

    (2) Lista subcontractanților, cu datele de recunoaștere ale acestora, precum si contractele încheiate cu aceștia se constituie în anexe la contract.

    20.3. -(1) Prestatorul este pe deplin răspunzător față de achizitor de modul în care îndeplinește contractul.

    (2) Subcontractantul este pe deplin răspunzător față de prestator de modul în care își îndeplinește partea sa din contract.

    (3) Prestatorul are dreptul de a pretinde daune-interese subcontractanților dacă aceștia nu își îndeplinesc partea lor din contract.

    20.4. - Prestatorul poate schimba oricare subcontractant numai daca acesta nu si-a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului.

     20.5. - Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achizițiile publice. Prestatorul va transmite achizitorului informaţiile referitoare la noii subcontractanți şi va obţine acordul acestuia privind eventualii noi subcontractanţi implicaţi ulterior în executarea contractului. 
    (1) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit.
    (2) Noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.

    (3) Prestatorul are obligaţia de a notifica achizitorului orice modificări ale informaţiilor privind subcontractanții, pe durata contractului de achiziţie publică. Contractele cu subcontractanții şi declaraţiile acestora vor fi prezentate cu cel puţin 15 zile înainte de momentul începerii prestării serviciilor de către noii subcontractanţi. Înlocuirea / implicarea subcontractanţilor de către prestator în perioada de implementare a contractului se realizează numai cu acordul achizitorului.
    21. Cesiunea

    21.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

    21.2. – Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil. 
    21.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din O.U.G nr. 146/2002 privind formarea si utilizarea resurselor derulate prin trezoreria statului.

    21.4 - Solicitările de plată către terţi pot fi onorate numai după operarea unei cesiuni în condițiile prevăzute la 21.2 si 21.3.

    21.5.-Cesiunea de creanța în favoarea subcontractanților.


(1) In condițiile în care subcontractantul/subcontractanții nominalizați în oferta și-au exprimat opțiunea, prin contractul încheiat cu prestatorul – anexa la prezentul Contract – de a fi plătiți direct de către achizitor pentru partea/părțile din contract pe care o îndeplinește/îndeplinesc, această plata va opera dacă sunt respectate următoarele condiții :



a) prin oferta sa, prestatorul a indicat denumirea subcontractanților și date de contact ale acestora, partea/părțile din contract care urmează sa fie îndeplinit/ îndeplinite de către aceștia, valoarea la care se ridica partea/părțile respectiva/respective, precum și acordul subcontractanților cu privire la aceste aspecte ;



b) subcontractanții au adresat achizitorului o solicitare scrisă, până la data încheierii contractului de achiziție publică sau la momentul introducerii acestora în contractul de achiziție publice, după caz, cu privire la efectuare plății directe ;



c) în contractele de subcontractare încheiate între prestator și subcontractanți sunt prevăzute clauze, fără echivoc, privind cesionarea de către prestator a creanțelor rezultate din prezentul contract de achiziție corespunzătoare părții din contract îndeplinita de subcontractant, condițiile și momentul la care eventuala cesiune își produce efectele ;



d) achizitorul a fost notificat în scris de către prestator sau de către subcontractantul acestuia cu privire la momentul transferului creanței și la valoarea creanței ;



e) subcontractanții au confirmat prin documente agreate de cele 3 părți (achizitor, prestator si subcontractant) ca au executat partea din acordul de subcontractare la care s-au angajat, în situația în care prestatorul, în mod nejustificat, blochează confirmarea executării obligațiilor asumate la care s-a angajat.

(2) Dispozițiile alin. (1) nu diminuează răspunderea prestatorului în ce privește modul de îndeplinire a prezentului contract.

(3) Prestatorul are obligația de a notifica achizitorului orice modificări ale informațiilor prevăzute la alin. (1) lit. a) a prezentului articol, survenite pe durata contractului.

    22. Forța majora

    22.1. – Forța majora este constatata de o autoritate competenta.

    22.2. – Forța majora exonerează părțile contractante de îndeplinirea obligațiilor asumate prin prezentul contract, pe toata perioada în care aceasta acționează.

    22.3. – Indeplinirea contractului va fi suspendata în perioada de acțiune a forței majore, dar fără a prejudicia drepturile ce li se cuveneau parților pana la apariția acesteia.

    22.4. – Partea contractanta care invoca forța majora are obligația de a notifica celeilalte parți, imediat si în mod complet, producerea acesteia si sa ia orice masuri care îi stau la dispoziție în vederea limitării consecințelor.

    22.5. – Daca forța majora acționează sau se estimează ca va acționa o perioada mai mare de 6 luni, fiecare parte va avea dreptul sa notifice celeilalte părți încetarea de plin drept a prezentului contract, fără ca vreuna dintre părți să poată pretindă celeilalte daune-interese.

 23. Soluționarea litigiilor

    23.1. – Achizitorul si prestatorul vor depune toate eforturile pentru a rezolva pe cale amiabila, prin tratative directe, orice neîntelegere sau disputa care se poate ivi între ei în cadrul sau în legatura cu îndeplinirea contractului.

    23.2. – Daca, dupa 15 zile de la începerea acestor tratative, achizitorul si prestatorul nu reusesc sa rezolve în mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania.

     23.3. - Procesele si cererile privind acordarea despagubirilor pentru repararea prejudiciilor cauzate in cadrul procedurii de atribuire , precum si cele privind executarea, nulitatea, anularea , rezolutiunea , rezilierea sau denuntarea unilaterala a contractelor de achizitii publice, se solutioneaza de catre instanta competenta in circumscriptia careia se afla sediul autoritatii contractante. 

24. Confidențialitatea informațiilor și protecția datelor cu caracter personal

   24.1. Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului. 

   25. Conduita Contractantului

   25.1 Prestatorul/Personalul Prestatorului /Subcontractanții va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară. Prestatorul nu va face declarații publice cu privire la Serviciile prestate în cadrul Contractului și nu va participa la nicio activitate care poate fi în conflict cu obligațiile sale contractuale, fără a avea acordul prealabil al Achizitorului.

   25.2 Plăţile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obţină în legătură cu acest contract. Nici prestatorul nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest contract.
   25.3 Contractantul nu va avea niciun drept, direct sau indirect, la vreo redevență, facilitare sau comision cu privire la orice bun sau procedeu brevetat sau protejat utilizate în scopurile Contractului.

    26. Limba care guverneaza contractul

    26.1. - Limba care guverneaza contractul este limba romana.

    27. Comunicari

    27.1. - (1) Orice comunicare dintre parti, referitoare la îndeplinirea prezentului contract, trebuie sa fie transmisa în scris.

    (2) Orice document scris trebuie înregistrat atît în momentul transmiterii, cat si în momentul primirii.

    26.7. - Comunicarile între parti se pot face si prin telefon, fax sau e-mail, cu conditia confirmarii în scris a primirii comunicarii.

    28. Legea aplicabila contractului

    28.1. - Contractul va fi interpretat conform legilor din Romania.

    28.2. - Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

    29. Egalitatea de șanse și nediscriminarea
    29.1. - In executarea contractului de servicii, prestatorul se obligă să respecte principiul egalităţii de şanse şi de tratament, în cadrul relaţiilor de muncă de orice fel. Prestatorul garantează nediscriminarea în procesul de angajare a personalului pe criterii de sex, apartenenţă la grupuri minoritare, rasă religie, vârstă, dizabilităţi etc.

    29.2. – In executarea contractului de servicii, Prestatorul se obligă să respecte și să încurajeze accesul persoanelor dezavantajate la locurile de munca nou create.
Prezentul contract s-a încheiat într-un singur exemplar, semnat de ambele părți prin semnătură electronică          
                       Achizitor,                                                         Prestator,

